**Doložka zlučiteľnosti**

**návrhu zákona s právom Európskej únie**

**1. Predkladateľ právneho predpisu:**

Poslanci Národnej rady Slovenskej republiky Marian Kotleba, Milan Uhrík,   
Rastislav Schlosár a Juraj Kolesár.

**2. Názov návrhu právneho predpisu:**

Návrh zákona, ktorým sa dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov.

**3. Predmet návrhu zákona:**

a) nie je upravený v primárnom práve Európskej únie.

b) nie je upravený v sekundárnom práve Európskej únie.

c) nie je obsiahnutý v judikatúre Súdneho dvora Európskej únie.

Vyjadrenie k bodom 4. a 5. je i relevantné, keďže predmet návrhu zákona nie je upravený v práve Európskej únie.

**Doložka vybraných vplyvov**

**A.1. Názov materiálu:** Návrh zákona, ktorým sa dopĺňa zákon č. 147/2001 Z. z.   
o reklame a o zmene a doplnení niektorých zákonov v znení neskorších predpisov.

**Termín začatia a ukončenia PPK:** bezpredmetné

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  |  | x |
| 3, Sociálne vplyvy  – vplyvy  na hospodárenie obyvateľstva,  - sociálnu exklúziu,  - rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

Návrh zákona má pozitívny sociálny vplyv, nakoľko zvyšuje ochranu detí   
pred ich zneužívaním a manipuláciou na komerčné účely, čím posilňuje ich právo   
na zdravý psychický a fyzický vývin.

Návrh zákona má negatívny vplyv na podnikateľské prostredie, dochádza k zvýšeniu regulačného zaťaženia, nakoľko niektoré podnikateľské subjekty budú mať vyššie finančné náklady, súvisiace s nahradením doterajšej reklamy zobrazujúcej osoby mladšie ako 15 rokov reklamou, ktorá tieto osoby už nezobrazuje. Obmedzením vysielania televíznej reklamy pred, počas a po skončení detských programov tiež môže dôjsť k zníženiu počtu klientov a tým aj tržieb podnikateľských subjektov.

**A.4. Alternatívne riešenia**

Na dosiahnutie cieľa uvedeného v dôvodovej správe nie je možné použiť iné riešenie, než je predložené.

**A.5. Stanovisko gestorov**

Návrh zákona bol zaslaný na posúdenie Ministerstvu financií SR. Stanovisko ministerstva tvorí prílohu predkladaného návrhu zákona.